ਲਹਿਰਾਗਾਗਾ ਦੀ ਐਲੀਜ਼ਾ ਨੇ ਬਦਲ ਦਿੱਤੀ ਲੋਕਾਂ ਦੀ ਕੁੜੀਆਂ ਪ੍ਰਤੀ ਸੋਚ\nਐਲੀਜ਼ਾ ਦੀ ਕਾਮਯਾਬੀ ਨੇ ਹੁਣ ਇੱਥੋਂ ਦੇ ਲੋਕਾਂ ਦੀ ਕੁੜੀਆਂ ਪ੍ਰਤੀ ਸੋਚ ਬਦਲ ਦਿੱਤੀ ਹੈ

ਪੰਜਾਬ ਦੇ ਪਛੜੇ ਇਲਾਕਿਆਂ 'ਚ ਗਿਣੇ ਜਾਂਦੇ ਲਹਿਰਾਗਾਗਾ ਦੀ ਮਾਸਟਰ ਕਲੋਨੀ ਵਿੱਚ ਐਲੀਜ਼ਾ ਦੇ ਘਰ ਜਦੋਂ ਬੀਬੀਸੀ ਪੰਜਾਬੀ ਟੀਮ ਪਹੁੰਚੀ ਤਾਂ ਘਰ ਵਿੱਚ ਵਧਾਈਆਂ ਦੇਣ ਲਈ ਆਉਣ ਵਾਲੇ ਲੋਕਾਂ ਦਾ ਸਿਲਸਿਲਾ ਜਾਰੀ ਸੀ। 

ਇਸ ਤੋਂ ਪਹਿਲਾਂ ਜਦੋਂ ਅਸੀਂ ਸਥਾਨਕ ਦੁਕਾਨਦਾਰ ਨੂੰ ਐਲੀਜ਼ਾ ਦੇ ਘਰ ਰਾਹ ਪੁੱਛਿਆ ਤਾਂ ਉਸ ਨੇ ਤੁਰੰਤ ਜਵਾਬ ਦਿੱਤਾ "ਉਹੀ ਲੜਕੀ ਜੋ ਫ਼ਸਟ ਆਈ ਹੈ, ਹਾਂ ਵਿੱਚ ਜਵਾਬ ਮਿਲਣ ਉੱਤੇ ਉਸ ਨੇ ਖ਼ੁਸ਼ੀ ਨਾਲ ਦੱਸਿਆ ਅੱਗੇ ਜਾ ਕੇ ਕਿਸੇ ਨੂੰ ਵੀ ਪੁੱਛ ਲਓ ਸਭ ਨੂੰ ਉਸ ਦੇ ਘਰ ਦਾ ਪਤਾ ਹੈ"।

ਐਲੀਜ਼ਾ ਦੇ ਘਰ ਵਧਾਈ ਦੇਣ ਪਹੁੰਚੇ ਸਥਾਨਕ ਲੋਕਾਂ ਨੇ ਦੱਸਿਆ ਕਿ ਲਹਿਰਾਗਾਗਾ ਇੱਕ ਛੋਟਾ ਕਸਬਾ ਹੈ ਅਤੇ ਇੱਕ ਕੁੜੀ ਵੱਲੋਂ ਇਹ ਕਾਮਯਾਬੀ ਹਾਸਲ ਕਰਨਾ ਬਹੁਤ ਵੱਡੀ ਗੱਲ ਹੈ ਕਿਉਂਕਿ ਆਮ ਤੌਰ 'ਤੇ ਮਾਹੌਲ ਦੇ ਹਿਸਾਬ ਨਾਲ ਇੱਥੋਂ ਦੀਆਂ ਕੁੜੀਆਂ ਨੂੰ ਬਹੁਤ ਘੱਟ ਘਰ ਤੋਂ ਬਾਹਰ ਭੇਜਿਆ ਜਾਂਦਾ ਹੈ। 

ਪਰ ਐਲੀਜ਼ਾ ਦੀ ਕਾਮਯਾਬੀ ਨੇ ਹੁਣ ਇੱਥੋਂ ਦੇ ਲੋਕਾਂ ਦੀ ਕੁੜੀਆਂ ਪ੍ਰਤੀ ਸੋਚ ਬਦਲ ਦਿੱਤੀ ਹੈ।

 ਕਿਵੇਂ ਕੀਤੀ ਐਲੀਜ਼ਾ ਨੇ ਪ੍ਰੀਖਿਆ ਦੀ ਤਿਆਰੀ

 ਐਲੀਜ਼ਾ ਬਾਂਸਲ ਦੇ ਪਿਤਾ ਵਿਜੈ ਕੁਮਾਰ ਸਰਕਾਰੀ ਸਕੂਲ 'ਚ ਇਕਨੌਮਿਕਸ ਦੇ ਲੈਕਚਰਾਰ ਹਨ। ਐਲੀਜ਼ਾ ਨੇ ਦੱਸਿਆ ਕਿ ਉਸ ਨੇ ਦਸਵੀਂ ਲਹਿਰਾਗਾਗਾ ਦੇ ਇੱਕ ਸਕੂਲ ਤੋਂ ਹੀ ਪਾਸ ਕੀਤੀ ਅਤੇ ਇਸ ਤੋਂ ਬਾਅਦ ਉਸ ਨੇ ਮੈਡੀਕਲ ਖੇਤਰ ਵਿੱਚ ਜਾਣ ਲਈ ਪ੍ਰੀਖਿਆ ਦੀ ਤਿਆਰੀ ਕਰਨੀ ਸ਼ੁਰੂ ਕੀਤੀ।

ਐਲੀਜ਼ਾ ਆਪਣੀ ਕਾਮਯਾਬੀ ਦਾ ਸਿਹਰਾ ਆਪਣੇ ਮਾਤਾ-ਪਿਤਾ ਸਿਹਰਾ ਬੰਨ੍ਹਦੀ ਹੈ

ਸਹੂਲਤਾਂ ਦੀ ਘਾਟ ਕਾਰਨ ਉਸ ਨੂੰ ਦਿੱਕਤਾਂ ਤਾਂ ਕਾਫ਼ੀ ਆਈਆਂ ਪਰ ਮਾਪਿਆਂ ਨੇ ਉਸ ਦਾ ਹੌਸਲਾ ਵਧਾਉਣਾ ਜਾਰੀ ਰੱਖਿਆ। ਐਲੀਜ਼ਾ ਮੁਤਾਬਕ ਸਭ ਤੋਂ ਵੱਡੀ ਦਿੱਕਤ ਲਹਿਰਾ ਜਾਂ ਸੰਗਰੂਰ ਵਿੱਚ ਚੰਗਾ ਕੋਚਿੰਗ ਸੈਂਟਰ ਨਾ ਹੋਣ ਕਾਰਨ ਉਸ ਨੂੰ ਪਟਿਆਲਾ ਪੀਜੀ ਵਿੱਚ ਰਹਿ ਕੇ ਤਿਆਰੀ ਕਰਨੀ ਪਈ।

ਐਲੀਜ਼ਾ ਨੇ ਦੱਸਿਆ ਕਿ ਪਹਿਲਾਂ ਉਸ ਨੇ ਨੀਟ ਦੀ ਪ੍ਰੀਖਿਆ ਵੀ ਦਿੱਤੀ ਪਰ ਉਸ ਵਿਚ ਉਸ ਦਾ ਰੈਂਕ ਸਹੀ ਨਹੀਂ ਆਇਆ, ਇਸ ਲਈ ਉਸ ਨੇ ਏਮਜ਼ ਵਿੱਚ ਦਾਖ਼ਲੇ ਸਬੰਧੀ ਟੈਸਟ ਦੀ ਤਿਆਰੀ ਕੀਤੀ। 

ਐਲੀਜ਼ਾ ਨੇ ਦੱਸਿਆ ਕਿ ਉਸ ਨੂੰ ਇੰਨੀ ਉਮੀਦ ਨਹੀਂ ਸੀ ਕਿ ਉਹ ਇਸ ਪ੍ਰੀਖਿਆ ਵਿੱਚ ਅੱਵਲ ਰਹੇਗੀ। ਰੋਜ਼ਾਨਾ ਛੇ ਤੋਂ ਸੱਤ ਘੰਟੇ ਰੋਜ਼ਾਨਾ ਪੜ੍ਹਨ ਵਾਲੀ ਐਲੀਜ਼ਾ ਨੂੰ ਸਭ ਤੋਂ ਵੱਧ ਪਸੰਦ ਫਿਜ਼ਿਕਸ ਹੈ। ਐਲੀਜ਼ਾ ਮੁਤਾਬਕ ਉਹ ਆਮ ਤੌਰ 'ਤੇ ਪੜ੍ਹਾਈ ਸਵੇਰ ਸਮੇਂ ਹੀ ਕਰਦੀ ਰਹੀ ਹੈ।

 ਸੋਸ਼ਲ ਮੀਡੀਆ ਤੋਂ ਦੂਰ ਰਹੀ ਐਲੀਜ਼ਾ 

 17 ਸਾਲ ਦੀ ਐਲੀਜ਼ਾ ਆਪਣੀ ਕਾਮਯਾਬੀ ਦਾ ਸਿਹਰਾ ਆਪਣੇ ਮਾਤਾ ਪਿਤਾ ਅਤੇ ਅਧਿਆਪਕਾਂ ਸਿਰ ਬੰਨ੍ਹਦੀ ਹੈ। ਗੱਲਬਾਤ ਦੌਰਾਨ ਉਸ ਨੇ ਦੱਸਿਆ ਕਿ ਏਮਜ਼ ਦਾ ਇਮਤਿਹਾਨ ਦੇਣ ਤੋਂ ਬਾਅਦ ਉਸ ਨੇ ਫੇਸਬੁਕ ਉੱਤੇ ਆਪਣਾ ਅਕਾਊਂਟ ਬਣਾਇਆ ਤਾਂ ਕਿ ਉਹ ਦੋਸਤਾਂ ਦੇ ਨਾਲ ਸੰਪਰਕ ਵਿਚ ਰਹੇ। 

ਐਲੀਜ਼ਾ ਮੁਤਾਬਕ ਉਸ ਨੇ ਇੰਟਰਨੈੱਟ ਸਿਰਫ਼ ਪੜ੍ਹਾਈ ਲਈ ਹੀ ਇਸਤੇਮਾਲ ਕੀਤਾ ਬਾਕੀ ਕੰਮਾਂ ਲਈ ਨਹੀਂ। ਉਂਝ...\n\ntl;dr:
ਪੰਜਾਬ ਦੇ ਜ਼ਿਲ੍ਹਾ ਸੰਗਰੂਰ ਦਾ ਕਸਬਾ ਲਹਿਰਾਗਾਗਾ ਇਸ ਸਮੇਂ ਚਰਚਾ ਵਿੱਚ ਹੈ। ਕਾਰਨ ਇੱਥੋਂ ਦੀ ਇੱਕ ਲੜਕੀ ਐਲੀਜ਼ਾ ਬਾਂਸਲ ਵੱਲੋਂ ਆਲ ਇੰਡੀਆ ਇੰਸਟੀਚਿਊਟ ਆਫ਼ ਮੈਡੀਕਲ ਸਾਇੰਸਜ਼ (ਏਮਜ਼) ਦੀ ਦਾਖ਼ਲਾ ਪ੍ਰੀਖਿਆ ਵਿੱਚ ਦੇਸ਼ ਭਰ ਵਿਚੋਂ ਪਹਿਲਾਂ ਸਥਾਨ ਹਾਸਲ ਕਰਨਾ।